
			IRAGARKIAK

			Beste iragarki ofizial batzuk

			SEGURTASUN SAILA

			938

			IRAGARKIA, zeinaren bidez epatzen baitira Bilboko Administrazioarekiko Auzien 3 zenbakiko Epaitegian izapidetzen ari den 5/2024 prozedura arruntean interesa dutenak.

			Polizia eta Larrialdietako Euskal Akademiaren zuzendari nagusiak erabaki du Bilboko Administrazioarekiko Auzien 3 zenbakiko Epaitegira bidaltzea honako prozedura honi buruzko administrazio-espedientea:

			5/2024 prozedura arrunta, non errekurtsogileak administrazioarekiko auzi-errekurtsoa jartzen duen PLEAko zuzendari nagusiaren 2023ko azaroaren 2ko Ebazpenaren aurka. Ebazpen horren bidez, Aguraingo Udaleko tokiko gobernu-batzarrak 2020ko uztailaren 29ko bilkuran hartutako erabakiaren bidez deitutako udaltzain-zerbitzuko agente kategorian sartzeko hautaketa-prozeduratik (abuztuaren 21eko ALHAO, 94.zk.) kanpo utzi zen.

			Horregatik, Administrazioarekiko auzien jurisdikzioa arautzen duen uztailaren 13ko 29/1998 Legeak 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epearen barruan, iragarki hau Estatuko Aldizkari Ofizialean argitaratu eta hurrengo egunetik aurrera, Bilboko Administrazioarekiko Auzien 3 zenbakiko Epaitegian bertaratu ahal izateko, egoki baderitzote, beren legezko interesen alde egiteko.

			Arkauti, 2024ko otsailaren 9a.

			Polizia eta Larrialdietako Euskal Akademiako zuzendari nagusia,

			ANDRÉS ZEARRETA OTAZUA.

